ŠVIETIMO, KULTŪROS IR SPORTO SKYRIAUS 2023 M. UŽDUOTYS

1. Savivaldybės tarybai pristatyti sprendimo projektą ,,Dėl Kaišiadorių rajono savivaldybės  
bendrojo ugdymo mokyklų tinklo pertvarkos 2021–2025 metų bendrojo plano pakeitimo".  
2. Inicijuoti Tūkstantmečio mokyklų programos Kaišiadorių rajono savivaldybės bendrojo  
ugdymo mokyklų sutarties pasirašymą su agentūra ir, gavus finansavimą, paskirti atsakingą savivaldybės asmenį ir mokyklų atsakingus veiklų koordinatorius.  
3. Pristatyti Savivaldybės tarybos komitetuose ir posėdyje sprendimus dėl bendrojo ugdymo mokyklų klasių komplektų, ikimokyklinio, priešmokyklinio ugdymo grupių skaičiaus nustatymo.  
4. Inicijuoti 2023 m. Švietimo programos rengimą ir įgyvendinimą.  
5. Parengti Kaišiadorių rajono savivaldybės švietimo įstaigų pedagoginių darbuotojų kelionės išlaidų dalinio kompensavimo tvarkos aprašą  
6. Apskaičiuoti kiekvienos švietimo įstaigos pedagogams, dalyvavusiems brandos egzaminų vykdymo ir vertinimo komisijose, dirbtas valandas ir darbo užmokestį už darbą brandos egzaminuose.  
7. Organizuoti ir vykdyti pedagogų atranką Savivaldybės daliniam finansavimui studijoms gauti ir paskirstyti lėšas laimėjusiems pretendentams, vadovaujantis Kaišiadorių rajono savivaldybės mokytojų ir švietimo pagalbos specialistų studijų dalinio finansavimo 2022-2024 m. tvarkos aprašu.

8. Vykdyti mokyklų įgyvendinančių ikimokyklinio ir priešmokyklinio ugdymo programas grupių komplektavimo stebėseną ir analizę.  
9. Bendradarbiaujant su Kaišiadorių švietimo ir sporto centro neformaliojo švietimo skyriumi koordinuoti rajono ikimokyklinio ir priešmokyklinio ugdymo įstaigų mokytojų (pavaduotojų / direktorių) teminių grupių veiklą, įgyvendinant atnaujintą priešmokyklinio ugdymo programą ir ruošiantis atnaujinti ikimokyklinio ugdymo programas.  
10. Situacijos analizė dėl pasiruošimo diegti įtraukųjį ugdymą kuruojamose mokyklose.  
11. Išanalizuoti smurto ir patyčių stebėsenos, prevencijos ir intervencijos vykdymą ne mažiau kaip 4 ugdymo įstaigose. Pristatyti ugdymo įstaigų patirtį Savivaldybės Vaiko gerovės komisijos posėdyje.  
12. Suorganizuoti Savivaldybės administracijos vaiko gerovės komisijos susitikimą su Lietuvos probacijos tarnybos atstovais, aptarti aktualius klausimus, susijusius su probuojamais nepilnamečiais bei pristatyti Kaišiadorių mieste teikiamas jiems paslaugas, vykdomas programas.  
13. Parengti Pagalbos nepilnamečiams, vartojantiems psichoaktyviąsias medžiagas, ir jų atstovams pagal įstatymą teikimo Kaišiadorių rajono savivaldybėje algoritmo aprašą.  
14. Užtikrinti neformaliojo vaikų švietimo priemonių įgyvendinimą Savivaldybėje, didinti  
neformaliojo vaikų švietimo prieinamumą savivaldybėje.  
15. Organizuoti vaikų vasaros stovyklų projektų konkursą ir projektų įgyvendinimo priežiūrą.  
16. Organizuoti Kaišiadorių rajono savivaldybės sporto rėmimo konkursą ir projektų įgyvendinimo priežiūrą  
17. Atlikti situacijos analizę dėl pasiruošimo diegti įtraukųjį ugdymą kuruojamose mokyklose.  
18. Atlikti kuruojamų mokyklų interneto svetainių atitikties reikalavimų patikrinimą.  
19. Pasirengti 2023–2025 mokslo metų dalykinių tarpinių patikrinimų bei brandos egzaminų vykdymui pagal atnaujintas bendrąsias programas.  
20. Parengti švietimo pažangos ataskaitą  
21. Parengti situacijos analizę dėl pasiruošimo diegti įtraukųjį ugdymą su kuruojamų mokyklų vadovais, vaiko gerovės komisija, mokyklos tarybos tėvų atstovais  
22. Vykdyti kultūros paveldo objektų būklės stebėseną ir priežiūrą.  
23. Koordinuoti Europos paveldo dienų renginius 2023 m.  
24. Koordinuoti Europos archeologijos dienų renginius 2023 m.  
25. Organizuoti 2023 metų Nekilnojamojo kultūros paveldo pažinimo, sklaidos, atgaivinimo ir leidybos projektų dalinio finansavimo valstybės biudžeto lėšomis paraiškų teikimą  
26. Inicijuoti ir koordinuoti 2023 m. Kultūros programos parengimą ir priemonių įgyvendinimą.  
27. Kaišiadorių rajono savivaldybės internetinėje svetainėje skelbti Kaišiadorių rajono savivaldybės kultūros įstaigų renginių kalendorių ir aktualią informaciją.  
28. Parengti ir tarybai pateikti sprendimų projektus: „Dėl projekto „Kaišiadorys – Lietuvos kultūros sostinė 2024. Kaišiadorys: kultūros keliai ir kelionės" infrastruktūros darbo grupės darbo organizavimo ir priemonių plano patvirtinimo" ir „Dėl projekto „Kaišiadorys – Lietuvos kultūros sostinė 2024. Kaišiadorys: kultūros keliai ir kelionės" programos patvirtinimo".  
29. Patikrinti, ar įstaigos ir įmonės, tvarkydamos ir rengdamos dokumentus, vykdo valstybinės kalbos įstatymą ir vadovaujasi Valstybinės lietuvių kalbos komisijos nutarimais bei kitais teisės aktais, reglamentuojančiais valstybinės kalbos vartojimą.  
30. Patikrinti, ar vykdomas Valstybinės kalbos įstatymas ir laikomasi Valstybinės lietuvių kalbos komisijos nutarimų bei kitų teisės aktų, reglamentuojančių valstybinės kalbos vartojimą ir taisyklingumą rajono periodinėje spaudoje ir interneto svetainėse.  
31. Patikrinti, ar rajono teritorijos įmonių / įstaigų / organizacijų iškabose vartojama valstybinė kalba, ar viešieji užrašai, yra taisyklingi, ar laikomasi Valstybinės kalbos įstatymo ir Reklamos įstatymo nuostatų.  
32. Konsultuoti juridinius ir fizinius asmenis valstybinės kalbos vartojimo klausimais.  
33. Vykdyti informacinę ir šviečiamąją veiklą, skatinančią domėjimąsi lietuvių kalba, formuoti teigiamas visuomenės nuostatas dėl lietuvių kalbos ir jos vartojimo.